Դոդո Անթաձե

Դոդո (Իսաակ) Կոնստանտինի Անթաձե (վրաց.՝ დოდო კონსტანტინეს ძე ანთაძე, հոկտեմբերի 11 (24), 1900, Քութայիսի նահանգ, Կովկասի փոխարքայություն, Ռուսական կայսրություն - ապրիլի 18, 1978(1978-04-18), Թբիլիսի, Վրացական ԽՍՀ, ԽՍՀՄ), վրացի խորհրդային դերասան, թատրոնի ռեժիսոր։ ԽՍՀՄ ժողովրդական արտիստ (1971):


== Կենսագրություն ==
Իսաակ Անթաձեն ծնվել է 1900 թվականի սեպտեմբերի 28-ին (հոկտեմբերի 11, այլ տվյալներով՝ հոկտեմբերի 10-ին) Վրաստանի Վարձնա գյուղում (այժմ՝ Իմերեթի մարզ, Վրաստան)։
1919-1920 թվականներին սովորել է Թիֆլիսում Գ. Ջաբադարիի թատերական ստուդիայում, հետո սովորել է Կոնստանտին Մարջանիշվիլու մոտ։
1920 թվականից Թիֆլիսի Շոթա Ռուսթավելու անվան թատրոնում աշխատել է որպես ռեժիսորի ասիստենտ, իսկ 1925-1927 թվականներին՝ որպես ռեժիսոր։ 1927-1928 թվականներին եղել է Թիֆլիսի բանվորական թատրոնի ռեժիսոր։ 1928 թվականին ղեկավարել է Թիֆլիսի պատանի հանդիսատեսի թատրոնը։
1928 թվականին մասնակցել է Քութայիսում երկրորդ պետական դրամատիկական թատրոնի (այժմ՝ Թբիլիսիի Կ. Մարջանիշվիլու անվան թատրոն) հիմնադրմանը։ Նույն թվականից մինչ 1933 թվականը եղել է այդ թատրոնի ռեժիսորը, ներկայացումներ է բեմադրել Կոնստանտին Մարջանիշվիլու հետ համատեղ։ 1930 թվականին թատրոնը տեղափոխվել է Թիֆլիս։ 1933-1938 թվականներին Դոդո Անթաձեն եղել է այդ թատրոնի գեղարվեստական ղեկավարն ու տնօրենը։
1938-1952 թվականներին Իսաակ Անթաձեն եղել է Քութայիսի Լ. Մեսխիշվիլու անվան թատրոնի, 1952-1957 թվականներին՝ Թիֆլիսի Ա. Գրիբոյեդովի անվան ռուսական դրամատիկական թատրոնի, իսկ 1957-1962 թվականներին՝ Թբիլիսիի Շոթա Ռուսթավելու անվան թատրոնի գեղարվեստական ղեկավար ու տնօրեն։
Իսաակ Անթաձեն նաև եղել է ներկայացումների բեմադրող ռեժիսոր։
1962-1974 թվականներին եղել է Վրաստանի թատերական միության նախագահ։
Իսաակ Անթաձեն մահացել է 1978 թվականի ապրիլի 18-ին Թբիլիսիում։ Թաղված է Դիդուբեի պանթեոնում։


== Կորչումներ և մրցանակներ ==
Վրացական ԽՍՀ ժողովրդական արտիստ (1940)
ԽՍՀՄ ժողովրդական արտիստ (1971)
Վրացական ԽՍՀ Կ. Մարջանիշվիլու անվան պետական մրցանակ (1977 - «Մարջանիշվիլու կողքին» գրքի համար, 1975)
4 շքանշան
մեդալներ


== Արվեստ ==


=== Թատերական բեմադրություններ ===


==== Թիֆլիսի Շոթա Ռուսթավելու անվան թատրոն ====
1925 - «Երկրաշարժ Լիսաբոնում», Պոլիկարպ Կակաբաձե
1927 - «Վիլհելմ Տելլ», Ֆրիդրիխ Շիլլեր
1961 - «Քարթլիի կրակները», Վ. Կանդելակի
1962 - «Քութայիսցիներ», Լ. Սինիկիձե


==== Թիֆլիսի բանվորական թատրոն ====
1927 - «Տասը օր, որ ցնցեցին աշխարհը», ըստ Ջոն Ռիդի


==== Թիֆլիսի Կ. Մարջանիշվիլու անվան թատրոն ====
1928 - «Հոպ-լյա, մենք ապրում ենք», Էռնստ Տոլլեր (Կ. Մարջանիշվիլու հետ համատեղ)
1928 - «Ոչխարի աղբյուր», Լոպե դե Վեգա (Կ. Մարջանիշվիլու հետ համատեղ)
1929 - «Ով էր նա», Կառլո Կալաձե (Կ. Մարջանիշվիլու հետ համատեղ)
1931 - «Տուն Կուրի ափին», Կ. Կալաձե (Կ. Մարջանիշվիլու հետ համատեղ)
1932 - «Համրերը խոսեցին», Հերցել Բաազով
1933 - «Արևի խավարում Վրաստանում», Զուրաբ Անտոնով (Կ. Մարջանիշվիլու հետ համատեղ)
1934 - «Գուրիա Նինոշվիլի», Շալվա Դադիանի
1934 - «Շամիլ», Իոնա Վակելի (Չելիձեի հետ համատեղ)
1936 - «Հեռավորը», Ալեքսանդր Աֆինոգենով
1937 - «Իցկա Ռաժինաշվիլի», Հերցել Բաազով


==== Քութայիսի Լ. Մեսխիշվիլու անվան թատրոն ====
1939 - «Ասք նրանց մասին», Վ. Գաբեսկիրիա
1939 - «Երեկվանը», Շալվա Դադիանի
1939 - «Օթելլո», Վիլյամ Շեքսպիր
1941 - «Արքա Լիր», Վիլյամ Շեքսպիր
1944 - «Կրիչինսկու հարսանիքը», Ալեքսանդր Սուխովո-Կոբիլին
1948 - «Ավազակներ», Ֆրիդրիխ Շիլլեր
1952 - «Ռևիզոր», Նիկոլայ Գոգոլ
«Կայծից», Շալվա Դադիանի
«Կիկվիձե», Վ. Դարասելի


==== Թբիլիսիի Ա. Գրիբոյեդովի անվան ռուսական դրամատիկական թատրոն ====
1957 - «Խևիսբերի Գոչա», Սանդրո Շանշիաշվիլի


=== Աշխատություններ ===
«Օրեր ոչ վաղ անցյալից», խորհրդային շրջանի վրացական թատրոնի պատմության վերաբերյալ (2 հատորով, 1966—1962 թվականներ)
«Մարջանիշվիլու կողքին», Կ. Մարջանիշվիլու անվան թատրոնի հիմնադրի հետ համատեղ աշխատանքի մասին (1975)


== Ծանոթագրություններ ==


== Արտաքին հղումներ ==
Դոդո Անթաձե